**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

Tukumā

*07.12.2018.*

**Ieinteresētajiem piegādātājiem**

*Par publiskā iepirkuma “Videonovērošanas tehnikas un datortehnikas piegāde” (iepirkuma identifikācijas Nr. TND – 2018/65) dokumentāciju*

 Publiskā iepirkuma *“Videonovērošanas tehnikas un datortehnikas piegāde” (iepirkuma identifikācijas Nr. TND – 2018/65),* (turpmāk – Iepirkums) organizēšanai pilnvarotā iepirkuma komisija informē, ka ir saņēmusi ieinteresēto piegādātāju jautājumus par Iepirkuma dokumentāciju un sniedz atbildes uz uzdotajiem jautājumiem:

1. **Jautājums**

Iepirkuma nolikumā 1.iepirkuma priekšmeta daļai “Videonovērošanas tehnikas iegāde” 1.1.pielikumā iekārtai “Mobilo kameru dokstacijai” 2.6.punktā ir izvirzīta šāda prasība: “*HDD – 4 gab 3,5 collu diski ar ietilpību no 2 līdz 6 TB*”. Lūdzam skaidrot, vai ar šo prasību ir jāsaprot, ka iekārtai ir jābūt šādai iespējai ievietot attiecīgus diskus, vai arī pretendentam būs jāpiegādā un attiecīgi šobrīd jāparedz finanšu piedāvājumā atbilstošie diski? Ja pretendentam piedāvājumā ir jāiekļauj 2.6.punktā norādītie diski, tad lūdzam norādīt konkrēti, cik un kādas ietilpības diski ir jāiekļauj piedāvājumā?

Līdzīga situācija arī ir šī paša pielikuma 3.7. un 3.8. punktos. Lūdzam skaidrot tos pašus jautājumus arī par šiem punktiem – vai šīs pozīcijas ir jāiekļauj pretendenta finanšu piedāvājumā? Ja jā, tad lūdzam precizēt skaitu un konkrētus parametrus diskiem un videokartei.

**Atbilde**

Iepirkuma komisija skaidro, ka pretendentam piedāvājumā HDD diski un SD karte nav jāiekļauj, bet jābūt atbalstītai iespējai ievietot HDD diskus vai SD karti tādiem parametriem.

1. **Jautājums**

Vēlos Jūs informēt, ka nav iespējams piedāvāt iepirkuma priekšmeta 2. daļas 1 pozīcijas portatīvo datoru ar prasīto specifikāciju,

kurš papildus atbilstu zaļā iepirkuma prasībām. Vēlos arī vērst Jūsu uzmanību, tam, ka arī Jūsu norādītais modelis *MSI GS65 STEALTH THIN GS65STEALTHTH8RF-040NL* arī neatbilst šīm papildus prasībām.

Standartā šādas komplektācijas datori ir paredzēti paaugstinātas veiktspējas uzdevumiem, kur uzsvars ir uz datora jaudu, nevis energoefektivitāti. Līdz ar to Ar šādu specifikāciju nebūs pieejams dators, kurš atbilstu zaļā iepirkuma prasībām.

*"deklarētais A-novērtētais skaņas intensitātes līmenis" (re 1 pW), saskaņā ar ISO 9296: 1988 standarta "Deklarētās datoru un uzņēmējdarbības iekārtu trokšņa emisiju vērtības" 3.2.5.punktu, kas mērīts saskaņā ar LVS EN ISO 7779:2011 standartu "Akustika. Informācijas tehnoloģiju un telekomunikāciju iekārtu radīto trokšņu mērīšana (ISO 7779:2010)" vai līdzvērtīgiem standartiem, nedrīkst pārsniegt:*

*3,0 B(A) dīkstāves darbības režīmā (līdzvērtīgs 30 dB(A));*

*3,5 B(A), kad darbojas cietā diska diskdzinis (līdzvērtīgs 35 dB(A)).*

Vai varam piedāvāt Jūsu norādīto modeli?

**Atbilde**

Iepirkuma komisija ir sazinājusies ar Vides aizsardzības un reģionālās attīstības ministriju, kura norāda, ka preces funkcionalitāte ir primārāka prasība par energoefektivitāti, lai pasūtītājs varētu sasniegt izvirzīto mērķi - kvalitatīva video tiešraides pārraide un video apstrāde. Pasūtītājam izvirzītā mērķa sasniegšanai ir nepieciešams, un pretendentiem ir jāpiedāvā iepirkuma priekšmeta 2. daļā 1. punktā norādītais portatīvais dators ar tām noteiktajām funkcionālajām prasībām.

Ar cieņu

Komisijas priekšsēdētāja,

Pašvaldības izpilddirektore D. Lebeda

Ručevska, 63107325

Ieva.Rucevska@tukums.lv